Яшчэ большай хваляй хлынулі думкі, калі пабачыла, як, трымаючыся адзін аднаго, на палях аднаго з сельгаспрадпрыемстваў раёна працуюць бацька з сынам. Сямейны экіпаж “узначальвае” нешматслоўны і разважлівы Аляксандр Лашэвіч. Ён, як кажуць, баец вопытны. Механізатарам у РСУП “Алекшыцы” працуе ажно з 1994 года. А адданых сваёй справе людзей тэхніка “адчувае”. Кормаўборачны, для пасадкі бульбы, збожжаўборачны – спектр камбайнаў, на якіх працуе Аляксандр Віктаравіч, рознапланавы. На перыяд уборачнай кампаніі, пачынаючы з 2001 года, кіруе камбайнам “MEGA-208”, да гэтага шэсць год адпрацаваў на “ДОНе-1500”. На 10 жніўня экіпаж намалаціў ужо 1146 тон зерня, а ўлічваючы, што ў гаспадарцы сабрана 87% ураджаю, то гэтая лічба не канчатковая.